**Latențele ce mor**

*Intel1anima*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În fiecare zi,

același ritm impus,

preexistent,

aceleași gări în care nu mai ajunge niciun tren,

când neștiute latenţe palpitã pretutindeni:

întrebãri latente tremurã în ochi şi pe buze,

cântãri latente înoatã în ape tulburi,

drumuri latente aşteaptã rãbdãtoare,

ascunse dupã ceaţa sau după întunericul privirii.

Cum fiecare fir de nisip ascunde-n el o perlã,

dar nu gãseşte drumul spre scoicã

şi zboarã în vânt steril,

fãcând doar dune,

nisipuri mişcãtoare

sau castele de nisip,

aşa şi viaţa noastrã merge pe-un drum bãtãtorit,

cu frici, cu mari neliniști

ce cresc în noi și cresc,

fãrã s-audã, sã simtã, sã ştie

latenţele ce mor.

Te-ntrebi

ce sevã sã alegi din toate sevele latente?

Spre care rãsãrit sã deschizi ochii

din toate rãsãriturile latente?

Ce viaţã sã trãieşti din vieţile latente

tãcute, rãbdãtoare,

sau pline de dorinţa de-a exista sub soare?

Rãspunsul e în tine,

în inima care aşteaptã cuminte

sã-ţi creascã perla

din firul de nisip rãtãcitor ce eşti.